રાજકોટ : રાજકોટ સિવિલ હોસ્પિટલમાં સારવારગ્રસ્ત ઉનાના મોટા સમઢીયાળા ગામના અસરગ્રસ્ત દલિત યુવકો ઉપરાંત ઘટનાના આઘાતમાં આત્મહત્યાનો પ્રયાસ કરનારા અન્ય દલિત યુવનોના ખબર અંતર પુછવા આવેલા મુખ્યમંત્રીએ ઈમજન્સી વોર્ડ ઉપરાંત ચોથા મજલે પણ એડમીટ યુવાનો પાસે જઈને પરિવારના મોભીની માફક માથા પર હાથ ફેરવીને ‘સારવાર બરોબર મળે છે ને કોઈ ચિંતા કરતાં નહીં ન્યાય મળશે સરકાર તમારી સાથે જ છે’ સહિતના શબ્દોથી આશ્વાસન આપી ખબર અંતર પુછયા હતા. દરેક યુવકને શું તકલીફ છે ? ની પૃચ્છા કરી હતી. મુખ્યમંત્રીના આગમનથી ખડેપગે રહેલા ડોક્ટરોને પણ દર્દી ચાલી શકે છે ? જમી શકે છે ? જમવાનું બરોબર આપો છોને ? દર્દીઓ અને તેમના પરિજનોને પણ જમવા, સારવાર અને સુવિધા વીશે પણ પૂછપરછ કરી હતી. દર્દીઓને પણ સાજા થઈ જાવ પછી મળવા આવજો સાથે શાબ્દિક સાત્વના પણ આપી હતી.